Ara l-infografika sħiħa Bratislava ntgħażlet bħala s-sede tal-Awtorità Ewropea tax-Xogħol (ELA) futura. Il-kapitali tas-Slovakkja rċeviet 15-il vot minn 28. Erba' pajjiżi tal-UE offrew li jospitaw is-sede tal-ELA fil-bliet li ġejjin: Sofija (il-Bulgarija) Nikosija (Ċipru) Riga (il-Latvja) Bratislava (is-Slovakkja) Il-votazzjoni saret fil-marġini tal-laqgħa tal-Kunsill EPSCO fil-Lussemburgu f'konformità mal-proċedura tal-għażla miftiehma mir-rappreżentanti tal-istati membri fl-14 ta' Marzu 2019. Id-deċiżjoni finali dwar is-sede tal-ELA ttieħdet bi ftehim komuni tar-rappreżentanti tal-istati membri u kienet tirrifletti r-riżultat tal-votazzjoni. Informazzjoni ġenerali L-offerti biex wieħed jospita s-sede tal-ELA waslu sal-iskadenza tas-6 ta' Mejju u ġew ippubblikati fuq is-sit web tal-Kunsill fit-13 ta' Mejju. Fid-29 ta' Mejju, il-Kunsill ippubblika wkoll il-valutazzjonijiet tal-Kummissjoni Ewropea tal-offerti abbażi tal-kriterji li ġejjin: il-bilanċ ġeografiku id-data li fiha tista' tiġi stabbilita l-ELA wara d-dħul fis-seħħ tar-regolament fundatur l-aċċessibbiltà tal-post l-eżistenza ta' faċilitajiet ta' edukazzjoni adegwati għat-tfal tal-membri tal-persunal aċċess xieraq għas-suq tax-xogħol, is-sigurtà soċjali u l-kura medika kemm għat-tfal kif ukoll għall-konjuġi L-ELA ser tappoġġa lill-istati membri fl-infurzar tal-atti legali tal-UE fl-oqsma tal-mobilità tal-forza tax-xogħol u l-koordinazzjoni tas-sigurtà soċjali u tipprovdi informazzjoni lill-individwi u lill-impjegaturi f'sitwazzjonijiet ta' mobilità tal-forza tax-xogħol transfruntiera. L-offerta tas-Slovakkja għall-ELA Għażla tas-sede tal-Awtorità Ewropea tax-Xogħol Erbat ibliet tal-UE joffru li jospitaw l-Awtorità Ewropea tax-Xogħol (stqarrija għall-istampa, 06/05/2019) Ara l-paġna tal-laqgħa